જ્યારે દેવો અને દૈત્યોએ મળી ક્ષીર સાગરનું મંથન કર્યુ તેમાંથી 14 પ્રકારના રત્નો નીકળ્યા. આ રત્નોમાંનું જ એક રત્ન ચંદ્ર પણ છે. લોક કલ્યાણ માટે આ વિષને ભગવાન શંકરે ગ્રહણ કરી લીધુ અને ચંદ્રને પોતાના મસ્તક પર ધારણ કરી લીધું. ચંદ્રનું અસ્તિત્વ સમુદ્ર મંથન પહેલા પણ જોવા મળે છે. સ્કન્દ પુરાણના જ મહેશ્વર ખંડમાં ઋષિ ગર્ગાચાર્યે સમદ્ર મંથનનું મુહૂર્ત કાઢતી વખતે કહ્યું હતુ કે, આ સમયે દરેક ગ્રહોની સ્થિતિ અનુકૂળ છે. ચંદ્ર થી ગુરુનો શુભ યોગ બની રહ્યો છે, જે કાર્ય સિધ્ધિ માટે ઉત્તમ છે. પરિણામે એમ કહી શકાય કે ચંદ્રનો જન્મ અનેક કાળોમાં થયો હશે. ચંદ્રના વિવાહ દક્ષ પ્રજાપતિની નક્ષત્ર રૂપી 27 કન્યાઓથી થયા હતા. ચંદ્રને રોહિણી સૌથી વધુ પ્રિય છે, કારણ કે ચંદ્ર વધુ સમય રોહિણી નક્ષત્રમાં રહે છે. આ 27 નક્ષત્રોના ભોગથી એક ચંદ્ર માસ પૂર્ણ થાય છે.